अलमारी में रखी पत्नी की महंगी साड़ियां खराब हुईं थी, मिले 30 हजार
बेंगलुरु के महेश ने 28 जून 2022 को ऑनलाइन फर्नीचर स्टोर पेपरफ्राई से 18000 रुपए की अलमारी खरीदी थी। अलमारी में महेश की पत्नी ने सिल्क की महंगी साड़ियां रखी थीं, लेकिन फंगस की वजह से उनकी साड़ियां खराब हो गईं। Bengaluru man sues firm after wardrobe spoils wife’s saris
बेंगलुरु के महेश ने 28 जून 2022 को ऑनलाइन फर्नीचर स्टोर पेपरफ्राई से 18000 रुपए की अलमारी खरीदी थी। जिसमें महेश की पत्नी ने सिल्क की महंगी साड़ियां रखी थीं, लेकिन फंगस की वजह से उनकी साड़ियां खराब हो गईं। इससे गुस्साए दंपति ने कंपनी के खिलाफ केस कर दिया।
मामले पर सुनवाई करते हुए कंज्यूमर कोर्ट ने दंपति के पक्ष में फैसला दिया। अदालत ने कंपनी को आदेश दिया कि वो दंपति को 18000 रुपए (अलमारी की कीमत) वापस करे। कोर्ट ने कंपनी पर 10 हजार रुपए का जुर्माना भी लगाया है, यह रकम कंपनी दंपति को देगी।
नुकसान के बाद भी कंपनी से सहयोग नहीं मिला
बेंगलुरु के राजा राजेश्वरी नगर में रहने वाले महेश ने बताया कि मैंने पत्नी की साड़ियां खराब होने के बाद कंपनी में संपर्क किया, लेकिन समस्या के समाधान या रिफंड के बारे में कंपनी से कोई सहयोग नहीं मिला।
इसके बाद महेश ने कंज्यूमर कोर्ट में शिकायत की। उन्होंने कोर्ट में याचिका दाखिल कर कहा- कंपनी की गलती की वजह से मेरा नुकसान हुआ है। उन्होंने मुआवजे के रूप में 5 लाख रुपए की मांग की।
कंपनी ने कहा- बारिश में फंगस आम बात
महेश ने अपना केस खुद लड़ा। उन्होंने कोर्ट में सबूत के तौर पर अलमारी की तस्वीरें पेश कीं, जिनमें फंगस दिख रही थी। पेपरफ्राई की ओर से कोर्ट में पेश हुए वकील ने कहा कि कंपनी पर लगाए गए आरोप बेबुनियाद हैं। बारिश के मौसम में लकड़ी की अलमारी में फंगस लग ही जाती है, इसमें कंपनी की कोई गलती नहीं।
6 जून 2023 को हुई सुनवाई में कोर्ट ने कंपनी के इस तर्क की आलोचना की। कोर्ट ने कहा कि शिकायतकर्ता मुआवजे के रूप में 5 लाख रुपए मांग रहा है, लेकिन वह अलमारी में रखने की वजह से खराब हुईं पत्नी की साड़ियां नहीं दिखा पाया है। हालांकि, अलमारी में फंगस लगने की बात सच है।
ऐसे में कंपनी दंपति को अलमारी की कीमत वापस करनी होगी। इसके अलावा साड़ियों को हुए नुकसान की एवज में कंपनी दंपति को 10 हजार रुपए का मुआवजा और मुकदमें में खर्च के लिए 2000 रुपए का भुगतान करना होगा।